បត្តិទានគាថា

បត្តិទានគាថា

​សូត្រ​ជា​ភាសា​បាលី

យង្កិញ្ចិ កុសលកម្មំ កត្តព្វំ កិរិយំ មម កាយេន វាចាមនសា 
តិទសេ សុគតំ កតំ យេ សត្តា សញ្ញិនោ អត្ថិ យេ ច សត្តា
អសញ្ញិនោ កតំ បុញ្ញផលំ មយ្ហំ សព្វេ ភាគី ភវន្តុ តេ យេ
តំ កតំ សុវិទិតំ ទិន្នំ បុញ្ញផលំ មយា យេ ច តត្ថ ន ជានន្តិ
ទេវា គន្ត្វា និវេទយុំ សព្វេ លោកម្ហិ យេ សត្តា ជីវន្តា ហារ
ហេតុកា មនុញ្ញំ ភោជនំ សព្វេ លភន្តុ មម ចេតសាតិ

ប្រែ​ជា​ភាសា​ខ្មែរ

អំពើជាកុសលឯណាមួយ ដែលខ្ញុំគប្បីធ្វើដោយទ្វារទាំង ៣ គឺ កាយ វាចា ចិត្ត អំពើ​ជា​កុសល​ទាំងអស់​នោះ ​ដែល​ខ្ញុំ​បាន​ធ្វើ​ហើយ ជា​កុសល​អាច​នឹង​នាំ​ឲ្យ​ទៅ​កើត​ក្នុង​ស្ថាន​ត្រៃត្រឹង្សសួគ៌​បាន​ សត្វ​ទាំងឡាយ​ឯណា គឺមនុស្ស ឬ ទេវតា ឬ ព្រហ្ម ដែល​ជា​សត្វ​មាន​សញ្ញាក្តី សត្វ​ទាំងឡាយ​ឯណា ជា​អសញ្ញិសត្វ គឺ​សត្វ​ដែល​ឥត​សញ្ញាក្តី សត្វ​ទាំងឡាយ​ទាំងអស់​នោះ ​ចូរ​ឲ្យ​បាន​ចំណែក​ផល​នៃ​បុណ្យ ហើយ​ចូរ​សោយ​នូវ​ផល​នៃ​បុណ្យ ដែល​ខ្ញុំ​បាន​ធ្វើ​ហើយ បាន​ឧទ្ទិស​ផ្សាយ​ឲ្យ​ទៅ​នេះ​ចុះ ​បុណ្យ​ដែល​ខ្ញុំ​បាន​ធ្វើ​ហើយ​នោះ បើ​សត្វ​ទាំងឡាយ​ឯណា​បាន​ដឹង​ច្បាស់​ហើយ សត្វ​ទាំងឡាយ​នោះ ​ចូរ​ឲ្យ​បាន​សោយ​នូវ​ផល​នៃ​បុណ្យ​ដែល​ខ្ញុំ​បាន​ឧទ្ទិស​ឲ្យ​ទៅ​នោះ​ចុះ ម្យ៉ាង​ទៀត​បណ្តា​អស់​សត្វ​ទាំង​នោះ បើ​សត្វ​ទាំងឡាយ​ឯណា មិន​បាន​ដឹង​នូវ​បុណ្យ ដែល​ខ្ញុំ​បាន​ធ្វើ​ហើយ ​ សូម​ទេវតា​ទាំងឡាយ​អញ្ជើញ ទៅ​ឲ្យ​ដំណឹង​ដល់​សត្វ​ទាំងឡាយ​នោះ ឲ្យ​បាន​ដឹង​ផង​ថា ជន​ឯណេះ​គេ​បាន​ធ្វើ​បុណ្យ​ ហើយ​គេ​ឧទ្ទិស​ផ្សាយ​ផលបុណ្យ​នោះ មក​ដល់​អ្នក​ទាំងឡាយ​ៗ ចូរ​អនុមោទនា​ត្រេកអរ នឹង​បុណ្យ​គេ​នោះ​ចុះ ​សត្វ​ទាំងឡាយ​ឯណា​ក្នុង​លោក​ទាំង​អស់ ដែល​អាស្រ័យ​នូវ​អាហារ ហើយ​រស់​នៅ សត្វ​ទាំងឡាយ​ទាំងអស់​នោះ ចូរ​ឲ្យ​បាន​នូវ​ភោជន​ជាទី​គាប់​ចិត្ត​ ដែល​សម្រេច​ដោយ​បុញ្ញឫទ្ធិ តាម​ចិត្ត​ដែល​ខ្ញុំ​ឧទ្ទិស​ផ្សាយ​ទៅ​ឲ្យ​នេះ​ចុះ ។

(គិហិបតិបត្តិពិសេស)

ចំណាត់ថ្នាក់ក្រុម:ព្រះពុទ្ធសាសនា
ចំណាត់ថ្នាក់ក្រុម:ធម៌វន្ទនា